РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26

от заседание на Комисия ”Професионална квалификация и 
информационни технологии”,
проведено на  18.10.2017 г.

Днес,  18.10.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

		          ПРЕДСЕДАТЕЛ: Калина Чапкънова
                                        ЧЛЕНОВЕ: Гергана Мутафова
                                                            Светлана Бошнакова
                 Даниела Марчева - отсъства
                 Боряна Димитрова
                                               Севдалин Мавров

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев – началник отдел „ИОВСС“, Анелия Чомакова – гл. експерт дирекция „ИТСС“, АВСС.

1.ОТНОСНО: Избор на председател на комисия “Професионална квалификация и информационни технологии” към Пленума на ВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Избира за председател на комисия “Професионална квалификация и информационни технологии” г-жа Калина Чапкънова.
1.2. Избира за заместник председатели на комисия “Професионална квалификация и информационни технологии” г-жа Боряна Димитрова и г-жа Гергана Мутафова.

2.ОТНОСНО: Определяне на ден и час за провеждане на редовните заседания на комисия “Професионална квалификация и информационни технологии” към Пленума на ВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1.  Определя сряда от 11.30 часа, в зала 512 за провеждане на редовните заседания на комисия “Професионална квалификация и информационни технологии” към Пленума на ВСС.

3.ОТНОСНО: Организационни въпроси.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Приема за сведение материалите по т. 3 относно организационни въпроси за провеждане редовните заседания на комисия “Професионална квалификация и информационни технологии” към Пленума на ВСС.

4.ОТНОСНО: Определяне на представител от Висшия съдебен съвет за участие в Междуведомствения съвет за методическо ръководство на Единната информационна система за противодействие на престъпността /ЕИСПП/.

Комисия "Професионална квалификация и информационни технологии" предлага на Пленума на Висшия съдебен съвет да приеме следното решение:

                                                                                                                  ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

1. Определя за участие в Междуведомствения съвет за методическо ръководство на Единната информационна система за противодействие на престъпността /ЕИСПП/ Евгени Диков - член на Висшия съдебен съвет и Калина Чапкънова – член на ВСС и председател на Комисия „ПКИТ”.

Предложението да се внесе за разглеждане като редовна точка в заседание на Пленума на ВСС, което ще се проведе на  19.10.2017 г.

5.ОТНОСНО: Писмо от Национална следствена служба във връзка с ежегодното поддържане на актуални потребители и автоматизирани работни места /АРМ/  в Единната информационна система за противодействие на престъпността /ЕИСПП/ през 2018 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Писмото от Националната следствена служба във връзка с ежегодното поддържане на актуални потребители и автоматизирани работни места в ЕИСПП през 2018 г. да се препрати на административните ръководители на съдилищата за сведение и изпълнение.

	ДОПЪЛНИТЕЛНИ:

6.ОТНОСНО: Писмо от Районен съд гр. Габрово във връзка с промените на чл. 64 от ЗСВ, влизащи в сила  от 05.11.2017 г.  и проблеми при публикуване на сайтовете на всеки съд, както и в ЦУБИПСА на постановените присъди и споразумения по наказателни дела.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Приема за запознаване материалите по т. 6 относно промените на чл. 64 от ЗСВ, влизащи в сила  от 05.11.2017 г.  и проблеми при публикуване на сайтовете на всеки съд, както и в ЦУБИПСА на постановените присъди и споразумения по наказателни дела.
6.2. Отлага разглеждането за следващото заседание на комисията.

ПРЕДСЕДАТЕЛ
НА КОМИСИЯТА: /п/